Perfect Teeth Valley Village, CA
Gay dental cosmetics in Longview 75605
price of veneers VA
teeth straightening in Conroe 77304
Vietnamese dental emergency V2S 6J4
how much do lumineers cost in Manalapan New Jersey Eindklanke – Leesamee Education
June 22, 2020 June 22, 2020 | leesamee
Ons gaan vandag lekker leer en pret hê! Ons gaan agteruit tel, kombinasies van 10 aanpak, getalname skryf, ‘n storiesom uitwerk, handskrif oefen, eindklanke invul, lees, en ‘n sin skryf. Daar is ook ‘n praat aktiwiteit as Engels jou addisionele taal is. Op jou merke, gereed, gaan!
As jy nuut is kan jy die hulpbronne wat vir tel in veelvoude, klanke wat aangeleer is (om in klankkaarte op te knip) klanklyste, en sigwoordlys hier aflaai. Daar is ook ‘n paar oefentoetse oor Kwartaal 2 se werk.
Wiskunde metodes: Hierdie is ‘n nuttige opsomming om byderhand te hou vir hoe elke soort som bereken word. Wiskunde is een van die vakke waar jy altyd sal moet wys hoe jy jou antwoorde bereken het, of jy nou in Graad 1 of op universiteit is, so maak altyd seker dat jy al die stappe vir elke soort som volg. Laat altyd een lyntjie oop voordat jy met ‘n nuwe som begin, soos aangedui deur die groen kruisies.
Tel vorentoe, kombinasies van 10 en getalname:
Getalname (volg op vorige) en storiesom:
Handskrif: Omdat Handskrif geassesseer word, is die korrekte vorming van letters baie belangrik. Skryf eerder stadig en netjies as om te jaag. Fokus daarop om die letter op die regte plek te begin en raak aan die onderste lyn. Probeer om nie jou hand op te lig terwyl jy die letters vorm nie.
Klanke – Eindklanke:
Lees – Sigwoorde: Leer die volgende ry woorde. Fokus veral op die nuwe woorde. Probeer om hulle dadelik te sê. Hou aan om jou woorde te leer totdat jy hulle almal mooi ken.
Lees: Ons het ‘n splinternuwe storie vandag! Klank die woorde wat onbekend is. Probeer om elke dag ‘n bietjie vlotter te lees. Probeer ook om met gevoel te lees. Onthou dat jou stem harder moet klink as daar ‘n uitroepteken is, en soos ‘n vraag wanneer daar ‘n vraagteken is.
Skryf ‘n sin:
Engels Addisionele Taal – Woordeskat: Daar is twee video’s vandag – een oor groente en die ander oor vrugte. Gesels lekker saam en probeer om altyd in volsinne te praat.
Kyk nou net hoe slim is jy! Mooi so!
Gaan speel nou lekker!
June 8, 2020 June 8, 2020 | leesamee
Ons gaan vandag lekker leer en pret hê! Ons gaan agteruit tel, kombinasies van 9 aanpak, getalname skryf, ‘n storiesom uitwerk, handskrif oefen, eindklanke invul, lees, en ‘n sin skryf. In Lewensvaardigheid gaan ons verder gesels oor ons gemeenskappe. Daar is ook ‘n praat aktiwiteit as Engels jou addisionele taal is. Op jou merke, gereed, gaan!
Kombinasies van 9 en getalname:
Klanke – Nuwe woorde: Ons gaan môre met ‘n nuwe stel klanke begin. Laai dit gerus solank hier af.
Klanke – Vul die eindklanke in:
Lees – Sigwoorde: Leer die woorde wat gemerk is. Fokus veral op die nuwe woorde. Probeer om hulle dadelik te sê. Hou aan om jou woorde te leer totdat jy hulle almal mooi ken.
Lewensvaardigheid: Teken ‘n mooi prent van hoe jy een soort publieke vervoer gebruik – ‘n bus, taxi of trein.
May 21, 2020 | leesamee
Jy kan vandag weer wys hoe slim jy is! In die Wiskunde oefentoets gaan jy in onewe getalle tel, getalle orden, en totale en kleingeld uitwerk. In die Klanke oefentoets gaan jy eindklanke skryf, dan hierdie week se storie lees, en ontbrekende woorde invul. In Lewensvaardigheid gaan ons dink oor hoe ons onsself veilig kan hou en gesels oor goeie en slegte gevoelens, en eindig met Engels, waar jy kan spog met hoe goed jy die woorde wat jy oor die woonkamer geleer het, ken. Kom ons spring weg!
Die ding van toetse… Lees asseblief die nota hieronder.
Hierdie week sluit ‘n paar oefentoetse in. Die werk in die toetse is gebasseer op wat ons vanaf Dag 1 van die lesse op die webblad gedoen het. Ek beveel nie aan dat enige kind die toetse skryf, tensy hy/sy deeglik voorberei is om die werk te doen nie. Gaan eerder terug na vorige lesse indien jou kind eers onlangs met Kwartaal 2 se werk begin het. Die soek funksie kan ook help as jy na spesifieke onderwerpe wil teruggaan.
Die toetse moet so informeel as moontlik en met so min druk as moontlik gedoen word. Die enigste rede hoekom werk ooit geassesseer moet word, is sodat ons ‘n aanduiding kan hê van waar daar meer hulp benodig word, of waar ‘n konsep nog nie heeltemal vasgelê is nie. So, moenie die antwoorde of hulp buiten die instruksies gee nie, maar gee wel baie aanmoediging aan jou kind. As hy/sy vashaak, moedig hom/haar aan om terug te dink na hoe ons die werk voorheen gedoen het. Die toetse is hier beskikbaar met memo’s indien jy dit wil druk. Indien jy nie toegang tot ‘n printer het nie, kan jy hulle met die hand oorskryf. Die memo’s dui aan hoe die punte toegeken word en waarvoor ‘n onderwyser sal uitkyk.
Wiskunde – Oefentoets 4: Gee een opdrag op ‘n slag, en slegs die volgende een sodra jou kind die vorige afdeling voltooi het.
Klanke – Oefentoets 4:
Lees – Woorde: Leer die woorde wat gemerk is. Probeer om hulle dadelik te sê. Hou aan om jou woorde te leer totdat jy hulle almal mooi ken.
Lees: Lees die storie. Probeer om elke dag vlotter te lees, en probeer ook om met gevoel te lees. Onthou dat jou stem soos ‘n vraag moet klink wanneer daar ‘n vraagteken is, en meer opgewonde wanneer daar ‘n uitroepteken is.
Skryf – Oefentoets 4:
Lewensvaardigheid: Verskillende mense en situasies beïnvloed of ons veilig of goed oor onsself voel. Gesels oor die volgende twee bladsye met jou kind. Hierdie bladsye is geneem uit die Departement van Basiese Onderwys se Lewensvaardigheid boek vir kwartaal 1 en 2.
Engels Eerste Addissionele Taal – Woordeskat: Vandag is jou kans om te sien hoe goed jy die woorde wat ons oor die woonkamer geleer het, onthou. Wys na die dinge wat jy in die video hoor.
Welgedaan! Jy het vandag so goed gedoen.
Gaan speel en ontspan nou lekker!
May 14, 2020 | leesamee
Vandag is ‘n wonderlike dag vir pret en leer! Ons gaan in onewe getalle tel, kleingeld en totale bereken, die woordeskat van posisie hersien, ‘n storiesom uitwerk, handskrif oefen, woorde sorteer volgens hul eindklanke, sigwoorde en ‘n storie lees, oor ons vyf sintuie gesels en ontbrekende woorde invul. Daar is ook ‘n praat aktiwiteit as Engels jou addisionele taal is. Kom ons begin!
Daar was tegniese probleme met die Downloads blad gewees, maar die probleem is nou opgelos. Klik op die skakel hier bo – veral om die nuwe Sigwoorde blad af te laai.
‘n Nota aan ouers: Laat jou kind toe om soveel moontlik van die skryfwerk te doen. Dit hou hom/haar nie bloot net langer besig nie, maar bied veral die geleentheid om te oefen om korrek na (af) te skryf – ‘n vaardigheid wat normaalweg baie fokus sou ontvang in die klaskamer. Van die take is uitdagend, maar moenie net die antwoord gee nie. As jou kind vashak, gee eerder ‘n leidraad of lei hom/haar deur die stappe om self by die antwoord uit te kom. Jy sal verbaas wees oor hoe slim kinders kan wees!
Tel in onewe getalle:
Geld – Kleingeld:
Geld – Totale:
Posisie in ruimte:
Lees – Sigwoorde. Leer die woorde wat gemerk is. Dit is belangrik dat jy die woorde vinnig kan sê. Jy kan die woorde uitknip en vra dat Mamma of Pappa hulle vir jou flits. Die sigwoorde is beskikbaar om af te laai onder Resources and Downloads.
Lees: Probeer jou bes om vlot te lees. As daar woorde is wat jy nog nie ken nie, klank hulle uit. Probeer ook om met gevoel te lees. Onthou dat jou stem soos ‘n vraag moet klink wanneer daar ‘n vraagteken is.
Lewensvaardigheid: Gesels oor die vyf sintuie en vul dan die ontbrekende woorde in. Die blad is geneem uit die Departement van Basiese Onderwys se Lewensvaardigheid boek vir kwartaal 1 en 2.
Engels – Skryf byskrifte:
Engels Addisionele Taal: Hoeveel woorde en sinne kan jy sonder die klank sê? Oefen so paar keer totdat jy almal mooi kan sê.
Jy is sommer baie slim! Jy het vandag mooi gewerk.
Gaan doen nou iets lekkers!
May 7, 2020 | leesamee
Vandag gaan ons lekker besig wees! Ons gaan in tiene agteruit tel, getalle orden, met geld werk, verdubbel, 2D vorms se name skryf, ‘n storiesom uitwerk, handskrif oefen, eindklanke skryf, lees, byskrifte by prente pas, en noodnommers leer. Daar is ook ‘n praat aktiwiteit as Engels jou addisionele taal is. Kom ons begin!
Tel agteruit in tiene en orden getalle:
Geld: Kyk of jy die name van al die munte en note kan sê.
Lees: Klank die woorde wat onbekend is. Probeer om elke dag ‘n bietjie vlotter te lees. Probeer ook om met gevoel te lees. Onthou dat jou stem ‘n bietjie harder en meer opgewonde moet klink wanneer daar ‘n uitroepteken is.
Noodnommers: Leer die nommers en probeer om hulle te sê sonder om te kyk.
Engels Addisionele Taal: Ons is besig met die woordeskat vir die woonkamer. Probeer om die woorde en sinne sonder die klank te sê en kyk hoeveel jy reg kan kry.
Jy is sommer baie oulik! Baie mooi!
April 20, 2020 April 29, 2020 | leesamee
Ek hoop jy is reg vir ‘n dag propvol lekker werk. Ons gaan vorentoe en agteruit tel, bietjie kopkrap met ‘n storiesom, getalname skryf, kombinasies van 5 leer. handskrif oefen, nuwe klanke leer en eindklanke uitken, lees, en ‘n sin skryf. Daar is ook bietjie Engels om te oefen indien dit jou addisionele taal is. Kom ons begin!
Tel: Vandag gaan ons die getalreeks verhoog tot 60. Tel in ene tot 60 en weer agteruit.
Storiesom: Jy moenie die storiesom uitskryf nie – doen slegs die bewerking en onthou om jou sirkels te teken en die woord by jou antwoord te skryf.
Getalname: Skryf die getalnaam, laat ‘n vingerspasie, skryf dan die getalsimbool (syfer), nog ‘n vingerspasie en teken laastens soveel prentjies as wat die getal vir ons sê.
Kombinasies van 5: Daar is verskillende maniere om die antwoord konkreet te bereken, so daar is 2 videos om verskillende wyses te demonstreer.
Klanke – Nuwe woorde: Leer die -es en -ek woorde. Bou die woorde met jou klankkaarte en vra vir mamma of pappa om jou te toets.
Klanke – Eindklanke. Luister mooi watter klank jy aan die einde van elke woord hoor en skryf dit dan.
Lees – Ons begin vandag met ‘n nuwe storie vir die week. Klank die woorde wat onbekend is en oefen om vlot te lees.
Skryf: Skryf ‘n sin om te sê hoe jy jou familie in die huis help en teken ‘n prent om te wys hoe jy dit doen. Daar is ‘n paar voorstelle van woorde wat jy in die plek van die lyn kan skryf, maar vra vir Mamma of Pappa om jou te help om die woorde te skryf as daar iets anders is waarmee jy in die huis help.
Engels Addisionele Taal – Woordeskat: Ons gaan hierdie woorde vir ‘n week lank oefen. Kyk of jy hulle almal kan sê en verstaan.
Sjoe, maar jy is verskriklik slim! Jy het mooi gewerk vandag.
Gaan doen nou iets pret!
April 15, 2020 April 29, 2020 | leesamee
Is jy gereed om vandag lekker werk te doen? Ons begin met tel in twees, dan plus en verdubbel ons, werk ‘n storiesom uit, oefen handskrif, skryf die eindklanke van woorde, lees, en orden die sinne van ‘n storie. Daar is ook bietjie Engels om te oefen indien dit jou addisionele taal is. Hou vas! Hier gaan ons!
As jy nie seker is hoe ons optel nie, kyk hier:
As jy hulp nodig het om met verdubbeling te begin, kyk hierdie video:
Handskrif: Omdat Handskrif geassesseer word, is die korrekte vorming van letters baie belangrik. Skryf eerder stadig en netjies as om te jaag.
Klanke – Nuwe woorde en eindklanke:
Lees – Lees die sinne vir die volgende drie dae. Daarna gaan ons ‘n lekker aktiwiteit doen om te wys wat ons sinne sê.
Skryf – Ordening:
Engels Addisionele Taal – Woordeskat:
Jong, maar jy is mos baie slim! Welgedaan!